වැඩ හමාරවී ගෙදර එන ගමන් තිප්පොළට ගොඩවීම ඔහුට පුරුද්දක්ව තිබිණි.ඔහු වැඩට ගෙන යන ආම්පන්නද සමහර දිනවලට තිප්පොලේම අමතකව යන මුත් පසුදින උදයෙන්ම පැමිණ රැගෙන යන්නේය.මොහුට කුමන අයුරකින් කියා සිටියද බීමත්කම නතර කිරීමට නොහැකි තැන බිරිය කරබාගෙන සිටියාය.කොපමණ මත් වුවත්, වැනි වැනී ගෙදර ගියත් අමාරිස් තවම පොලිසියට කොටු නොවූයේය.මේ තිප්පොළ පිළිබඳව ගමේ පිරිසගෙන් පොලිසියට තොරතුරු ලැබීම නිසා පොලිසිය ද සිටියේ සෝදිසියෙනි.